DELEGACIÓN NA ADMINISTRACIÓN XERAL DA COMUNIDADE AUTÓNOMA DE GALICIA DAS COMPETENCIAS RELATIVAS Á CONVOCATORIA E DESENVOLVEMENTO DOS PROCESOS SELECTIVOS PARA O ACCESO, POLA QUENDA LIBRE, Á CATEGORÍA DE POLICÍA DO CORPO DE POLICÍA LOCAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 11/03/2020)

O Pleno do Concello, en sesión ordinaria de 24.02.2020, adoptou o seguinte acordo: A instancia do Alcalde-Presidente, polo asentimento dos presentes (24), ratificase a súa inclusión por urxencia. O texto da proposta da Concelleira delegada do servizo de Persoal e Cultura, de data 17.02.2020, é do teor literal seguinte: “A Lei 4/2007, do 20 de abril, de coordinación de policías locais establece no seu artigo 32.7 que: “a Xunta de Galicia poderá asumir a convocatoria das prazas vacantes e, de ser o caso, a formación e o período de prácticas naqueles concellos que así o acorden mediante os oportunos convenios de colaboración”. En desenvolvemento desta previsión, ditouse o Decreto 115/2017, do 17 de novembro, polo que se regula a cooperación da Administración xeral da Comunidade Autónoma de Galicia cos concellos na selección dos membros dos corpos de policía local, vixilantes municipais e auxiliares de policía local. Este Decreto no seu artigo 2.2 dispón: “a cooperación da Administración xeral da Comunidade Autónoma de Galicia cos concellos mediante a asunción da convocatoria das prazas vacantes dos seus corpos de policía local, incluídas, de ser o caso, as de auxiliares de policía local ou dos postos de vixilantes municipais, de non existir no concello corpo de Policía local, requirirá a celebración do oportuno convenio a través da consellería competente en materia de seguridade”. Dentro do devandito marco regulador, o Concello de Pontevedra pretende asinar un convenio de cooperación coa Administración xeral da Xunta de Galicia para a asunción por parte desta Administración (a través da Academia Galega de Seguridade Pública) das competencias de convocatoria e desenvolvemento dos procesos selectivos para o acceso, pola quenda libre, á categoría de policía do Corpo de Policía local deste Concello. O Convenio de cooperación que se pretende asinar establece as cláusulas que instrumentan a delegación das competencias relativas á convocatoria e desenvolvemento dos procesos selectivos para o acceso, pola quenda libre, á categoría de Policía do Corpo de Policía local deste Concello con arranxo ao disposto no artigo 2 e nos artigos 4 e seguintes do Decreto 115/2017 (cuxo borrador se incorpora ao expediente) prevendo na cláusula oitava unha vixencia de 4 anos, prorrogable previo acordo escrito das partes, ata completar un período adicional da mesma duración. A sinatura deste convenio e a delegación das citadas competencias constitúe unha fórmula de cooperación interadministrativa (entre esta Administración Local e a Administración Xeral da Comunidade Autónoma de Galicia) de carácter voluntario que pretende mellorar a eficiencia na xestión das convocatorias e na execución dos procesos selectivos para o acceso, pola quenda libre, á categoría de Policía do seu Corpo de Policía local, evitando duplicidades administrativas e demais problemáticas que se estaban a dar para esta Administración municipal na execución dos procesos selectivos desta categoría. Así mesmo, advírtese que, tal e como se establece no artigo 2.3. f) do Decreto 115/2017 e na cláusula sexta do convenio, esta delegación de competencia non suporá ningunha obriga económica para este Concello xa que a Administración xeral da Comunidade Autónoma asume o financiamento de todos os gastos derivados da xestión e desenvolvemento dos procesos selectivos obxecto deste convenio, con cargo aos recursos consignados nos orzamentos xerais da Comunidade Autónoma, percibindo a Administración autonómica os ingresos derivados das taxas que se establezan pola participación nos procesos selectivos, de acordo co establecido na lexislación de taxas da Comunidade Autónoma de Galicia. Non obstante o anterior, para poder proceder a tramitar, aprobar e asinar o convenio de cooperación arriba sinalado resulta necesaria a adopción dun acordo previo de delegación das competencias relativas á convocatoria e desenvolvemento dos procesos selectivos para o acceso, pola quenda libre, á categoría de Policía do seu Corpo de Policía local por todo o tempo de vixencia do presente convenio. A cooperación económica, técnica e administrativa entre a administración local e a administración das comunidades autónomas, como resulta no presente caso, ten o seu amparo no artigo 57 da Lei 7/1985, do 2 de abril, reguladora das bases do réxime local (en adiante, LBRL). Este acordo de delegación de competencias correspóndelle ao Pleno da Corporación en virtude do artigo 123.1. j) da LBRL, o cal deberá adoptar este acordo por maioría absoluta do seu número legal de membros segundo o disposto no artigo 123.1. j) da mesma LBRL. En consecuencia co anterior, esta concellería delegada de Persoal e Cultura propón ao Pleno da Corporación, o seguinte ACORDO: Primeiro.-Delegar na Administración xeral da Comunidade Autónoma de Galicia as competencias relativas á convocatoria e desenvolvemento dos procesos selectivos para o acceso, pola quenda libre, á categoría de Policía do Corpo de Policía local deste Concello de Pontevedra, en virtude do disposto no artigo 32.7 da Lei 4/2007, do 20 de abril, de coordinación de policías locais e o artigo 2 do Decreto 115/2017, do 17 de novembro, polo que se regula a cooperación da Administración xeral da Comunidade Autónoma de Galicia cos concellos na selección dos membros dos corpos de policía local, vixilantes municipais e auxiliares de policía local. Esta delegación de competencias non suporá ningunha obriga económica para esta Administración municipal e a súa duración non poderá exceder dun período inicial de 4 anos, prorrogable por un período adicional da mesma duración. Para a efectividade práctica desta delegación de competencias deberase tramitar e asinar o correspondente convenio de cooperación entre este Concello e a Administración xeral da Xunta de Galicia para a asunción por parte da Administración autonómica (a través da Academia Galega de Seguridade Pública) das competencias de convocatoria e desenvolvemento dos procesos selectivos para o acceso, pola quenda libre, á categoría de policía do Corpo de Policía local deste Concello, no cal se instrumente a presente delegación de competencias e se articulen as obrigas que corresponda asumir a cada unha das partes asinantes. Segundo.-Publicar o presente acordo de delegación de competencias no BOP e na Sede Electrónica deste Concello, para xeral coñecemento e efectos. (Intervención da Concelleira delegada do servizo de Persoal e Cultura) Rematada a intervención, sométese a votación a proposta da Concelleira delegada do servizo de Persoal e Cultura e o Pleno do Concello, por unanimidade (24), presta a súa aprobación á proposta anteriormente transcrita”.